CELEX: 31991D0309
Language: el
Date: 1991-06-10 00:00:00
Title: 91/309/ΕΟΚ: Απόφαση του Συμβουλίου της 10ης Ιουνίου 1991 για τη σύναψη της συμφωνίας υπό μορφήν ανταλλαγής διακοινώσεων για την εκ νέου παράταση και τροποποίηση της συμφωνίας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοικτά των ακτών των Ηνωμένων Πολιτειών

Avis juridique important

|

31991D0309

91/309/ΕΟΚ: Απόφαση του Συμβουλίου της 10ης Ιουνίου 1991 για τη σύναψη της συμφωνίας υπό μορφήν ανταλλαγής διακοινώσεων για την εκ νέου παράταση και τροποποίηση της συμφωνίας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοικτά των ακτών των Ηνωμένων Πολιτειών  

Επίσημη Εφημερίδα αριθ. L 166 της 28/06/1991 σ. 0084

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Ιουνίου 1991  για τη σύναψη της συμφωνίας υπό μορφήν ανταλλαγής διακοινώσεων για την εκ νέου παράταση και τροποποίηση της συμφωνίας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής  Οικονομικής Κοινότητας σχετικά με τα αλιεύματα στα ανοικτά των ακτών των Ηνωμένων Πολιτειών  (91/309/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας σχετικά με τα αλιεύματα στα ανοικτά των ακτών των Ηνωμένων Πολιτειών (1), όπως έχει παραταθεί και τροποποιηθεί από τη συμφωνία υπό μορφήν  ανταλλαγής διακοινώσεων που εγκρίθηκε βάσει της απόφασης 89/167/ΕΟΚ (2), και ιδίως το άρθρο XIV και το άρθρο XIX παράγραφος 1,  την πρόταση της Επιτροπής,  Εκτιμώντας:  ότι η Κοινότητα και η κυβέρνηση των Ηνωμένων Πολιτειών της Αμερικής διεξήγαγαν διαβουλεύσεις, σύμφωνα με το άρθρο XIV της συμφωνίας σχετικά με την εκ νέου παράταση και τροποποίηση της εν λόγω συμφωνίας, η ισχύς της οποίας λήγει την 1η Ιουλίου 1991,  ότι και τα δύο μέρη συμφώνησαν να τροποποιήσουν και να παρατείνουν εκ νέου τη συμφωνία για περίοδο δυόμισι ετών- ότι, για το σκοπό αυτό, πρέπει να εγκριθεί η προς τούτο διαπραγματευθείσα συμφωνία υπό μορφήν ανταλλαγής διακοινώσεων,  ΑΠΟΦΑΣΙΖΕΙ:  Άρθρο 1  Η συμφωνία υπό μορφήν ανταλλαγής διακοινώσεων σχετικά με την εκ νέου παράταση και τροποποίηση της συμφωνίας μεταξύ της κυβερνήσεως των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας, σχετικά με τα αλιεύματα στα  ανοικτά των ακτών των Ηνωμένων Πολιτειών, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία και να προβούν στην ανταλλαγή διακοινώσεων σχετικά με την έναρξη ισχύος της. Λουξεμβούργο, 10 Ιουνίου 1991. Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. L 272 της 13. 10. 1984, σ. 3. (2) ΕΕ αριθ. L 63 της 7. 3. 1989, σ. 22.